Germaine de Staël

Anne Louise Germaine de Staël-Holstein ( [an lwiz ʒɛʁmɛn də stal ɔlstajn]  [an lu.wiz jér.mén dĕr stal ol.stain],  22 April 1766 – 14 Julai 1817) ialah seorang pakar teori politik Geneva. Beliau sendiri merupakan antara saksi utama kepada perubahan sosiopolitik dibawa ke Perancis berikutan Revolusi, kemunculan pengaruh Napoleon Bonaparte dan Pemulihan Perancis.

Awal hidup
Germaine Necker lahir di kediaman hôtel d'Hallwyll, rue Michel-le-Comte, kota Paris pada 22 April 1766. Ibunya Suzanne Curchod, anak seorang paderi Calvinis, manakala ayahnya Jacques Necker seorang pegawai kerajaan yang pernah berkhidmat sebagai bendahara dan menteri kewangan di bawah pemerintahan Raja Louis XVI - beliau dipecat atas tindakannya mendedahkan perbelanjaan kerajaan Perancis yang sebelum ini dikira rahsia sulit kepada orang ramai tahun 1781. 

Ibunya sangat mementingkan keadaan pendidikan anaknya di mana dia menerapkan bersama pemikiran Jean-Jacques Rousseau serta displin kefahaman Calvinisme. Malah, Suzanne sering membawa Germaine ke tempat pertemuan diuruskannya di mana ia sering ikunjungi banyak pemikir hebat sezaman seperti Comte de Buffon, Jean-François Marmontel, Melchior Grimm dan Edward Gibbon antara lainnya.

Penggiatan

Semasa zaman Revolusi

Pada 2 September 1789, suatu soal siasat besar-besaran bakal dilaksanakan dalam kalangan orang yang ada hubungan kebangsawanan dan keagamaan dipersetujui dalam kalangan anggota Sidang Kebangsaan. Beliau yang merasa terancam nyawanya cuba melarikan diri sebaik sahaja mendapat khabar ini. Meskipun beliau menyamar berpakaian seperti seorang duta, namun orang ramai mengesannya dan menahannya untuk dibawa menghadap Maximilien de Robespierre di dewan bandar Paris. Namun, Robespierre melepaskan Germaine; Germaine dibawa pulang dengan pengawasan Louis Pierre Manuel ke rumahnya. Pada keesokan hrinya; Jean-Lambert Tallien yang mengetuai Komun Paris keesokan harinya berjumpa Germaine membawakan pasport baru yang membolehkan Germaine melepasi sempadan polis.

Semasa Zaman Napoleon
Beliau banyak membuat pemerhatian terhadap banyak masyarakat yang dilawati serta budaya dan sistem pemerintahan yang diamalkan; perkara ini terzahir dalam buku De l'Allemagne (1810) di mana ia membandingkan genre sastera lazim antara rantau-rantau Eropah Utara yang romantis dan Eropah Selatan yang klasik formal, malah De Staël mengambil peluang mengkritik pemerintahan sedia ada di Perancis melalui penekanan terhadap bangsa Jerman yang membangkitkan kesadaran akan sejarah, budaya, dan karakter nasional serta penerapan lalu diwajarkan pencontohan ia untuk Perancis sendiri. Beliau nekad menerbitkan karya ini di negara tersebut sehingga berseloroh menulis ketidakpuashatiannya kepada pihak Maharaja memandangkan ia boleh dilihat sebagai menempelak Napoleon secara tidak langsung dan halus Malah, Menteri Polis Anne Savary menegah Staël berbuat demikian atas rasa kasihan kepadanya - sifat kandungan buku tersebut diulaskan Savary yang menegur: "karya terbaru kamu tidak keperancisan. Ia bakal memberi tanggapan bahawa negara ini [Perancis] seolah-olah tidak dapat menemukan titik sehaluan malah akan menyebabkan orang yang kamu sanjung menjadi berkurang".

Pada awalnya selepas penerbitan De l'Allemagne, Germaine tidak begitu diganggu, namun tempat pertemuannya menjadi sasaran pihak polis yang memberkas dan memnghukum buang para pengikutnya seperti François-Emmanuel Guignard, De Montmorency dan Récamier atas hubungan mereka. Oleh yang demikian, Germaine merancang pelolosan diri dengan manuskrip dibawanya ke England atau Sweden. Beliau bertolak dari Coppet pada 23 Mei 1812 atas alasan mahu bersiar, namun beliau membuat lencongan perjalanannya ke Bern, Innsbruck dan Salzburg sebelum ke Vienna untuk berjumpa Klemens von Metternich yang mendapatkan pasport memudahkan beliau bersuaka di Rusia. Apabila Napoleon menakluk Rusia pada 1812, de Staël, dua anaknya dan Schlegel bertolak dari Brno melalui Galicja Habsburg ke Łańcut untuk berjumpa Rocca. Mereka kemudiannya merantau jauh ke selatan sebelum mereka tiba berlindung di Volhynia pada 14 Julai 1812.

Beliau segera bertolak ke Coppet pada bulan Mac 1815 setelah mendapat tahu pendaratan Napoleon di Côte d'Azur (antara Cannes dan Antibes). Beliau berjaya mendapatkan pampasan atas hutang keluarganya dengan pemerintah Bourbon Perancis tahun 1778 sebelum meletusnya Revolusi. Beliau berpindah ke Itali pada bulan Oktober tahun sama dengan meletusnya Pertempuran Waterloo demi kesihatan kedua-dua diri dan suami beliau yang menghidap batuk kering, mereka berpindah ke Coppet pada Jun tahun berikutnya.

De Staël pulang ke Paris pada musim 1816–17. Di sana beliau berkenalan dengan Arthur Wellesley, Duke Wellington di mana mereka menjadi kawan karib; dari persahabatan ini De Staël berjaya meyakinkan Wellesley mengurangkan pengaruh tentera terhadap Perancis dalam kegentingan berikutan peperangan yang menimpa Perancis.

Senja hidup
Keadaan De Staël merosot apabila dia lumpuh lalu tidak dapat bergerak luar rumahnya sejak 21 Februari 1817. Beliau juga dilaporkan sering mengalami masalah kesihatan dalaman di mana beliau sering tidak dapat tidur mahupun lawas membuang air, beliau terpaksa bergantung kepada candu untuk melegakan kesakitan dialami.

Beliau meninggal dunia tidak lama kemudian pada 14 Julai 1817 akibat pendarahan otak. Mayatnya dikebumikan bersebelahan ibu bapanya di tanah perkuburan setempat tidak jauh dari kediaman keluarga di Coppet atas permintaan wasiatnya..

Pemikiran

Senarai karya
Journal de Jeunesse, 1785
Sophie ou les sentiments secrets, 1786 (published anonymously in 1790)
Jane Gray, 1787 (published in 1790)
Lettres sur le caractère et les écrits de J.-J. Rousseau, 1788
Éloge de M. de Guibert
À quels signes peut-on reconnaître quelle est l'opinion de la majorité de la nation?
Réflexions sur le procès de la Reine, 1793
Zulma : fragment d'un ouvrage, 1794
Réflexions sur la paix adressées à M. Pitt et aux Français, 1795
Réflexions sur la paix intérieure
Recueil de morceaux détachés (comprenant : Épître au malheur ou Adèle et Édouard, Essai sur les fictions et trois nouvelles : Mirza ou lettre d'un voyageur, Adélaïde et Théodore et Histoire de Pauline), 1795
 Essai sur les fictions, translated by Goethe into German 
De l'influence des passions sur le bonheur des individus et des nations, 1796
Des circonstances actuelles qui peuvent terminer la Révolution et des principes qui doivent fonder la République en France
De la littérature dans ses rapports avec les institutions sociales, 1799
Delphine, 1802 deals with the question of woman's status in a society hidebound by convention and faced with a Revolutionary new order
Vie privée de Mr. Necker, 1804
Épîtres sur Naples
Corinne, ou l'Italie, 1807 is as much a travelogue as a fictional narrative. It discusses the problems of female artistic creativity in two radically different cultures, England and Italy.
Agar dans le désert
Geneviève de Brabant
La Sunamite
Le capitaine Kernadec ou sept années en un jour (comédie en deux actes et en prose)
La signora Fantastici
Le mannequin (comédie)
Sapho
De l'Allemagne, 1813, translated as Germany 1813.
Réflexions sur le suicide, 1813Morgan et trois nouvelles, 1813
De l'esprit des traductions
Considérations sur les principaux événements de la révolution française, depuis son origine jusques et compris le 8 juillet 1815, 1818 (posthumously)
Dix Années d'Exil (1818), posthumously published in France by Mdm Necker de Saussure. In 1821 translated and published as Ten Years' Exile. Memoirs of That Interesting Period of the Life of the Baroness De Stael-Holstein, Written by Herself, during the Years 1810, 1811, 1812, and 1813, and Now First Published from the Original Manuscript, by Her Son. 
Essais dramatiques, 1821
Oeuvres complètes 17 t., 1820–21
  Volume 1  Volume 2

Nota

Rujukan

Sumber utama

Pautan luar
 Stael and the French Revolution Introduction by Aurelian Craiutu
BBC4 In Our Time on Germaine de Staël
 Madame de Staël and the Transformation of European Politics, 1812–17 by Glenda Sluga. In: The International history review 37(1):142–166 · November 2014

 
"Staël, Germaine de" in The Columbia Encyclopedia, Sixth Edition: 2001–05.
The Great de Staël, ulasan oleh Richard Holmes dari The New York Review of Books

 Penulis Perancis
Ahli falsafah Perancis
Ahli falsafah abad ke-19
Katolik Rom Perancis